b'\n_START_ARTICLE_\nHubungan Malaysia-Jamaica\n_START_PARAGRAPH_\nHubungan Jamaica\xe2\x80\x93Malaysia merujuk kepada diplomasi hubungan dua hala antara Jamaica dan Malaysia. Kedua-dua buah negara tidak mempunyai kedutaan._NEWLINE_Perdana Menteri Jamaica, Portia Simpson Miller dan Perdana Menteri Malaysia, Abdullah Ahmad Badawi, telah menyatakan kepuasan dengan kemajuan hubungan dua hala antara kedua-dua negara dan telah mengesahkan komitmen mereka untuk memperkuat hubungan ini melalui pertukaran lawatan dan kerjasama dalam sektor ekonomi, teknologi, perkapalan, kesihatan dan pendidikan, antara lain. Kedua-dua buah negara merupakan ahli kepada Negara-Negara Komanwel, Kumpulan 77, Kumpulan 15 and Pergerakan Negara-Negara Berkecuali.\n_START_SECTION_\nHubungan ekonomi\n_START_PARAGRAPH_\nPada tahun 1995, eksport Jamaica ke Malaysia adalah sekitar $18,570 sementara eksport Malaysia ke Jamaica pula bernilai $3 juta. Sejumlah pelabur Malaysia juga telah mula meneroka peluang yang ada di Jamaica terutama dalam bidang pelancongan dan lain-lain. Kedua-dua buah negara telah bersetuju untuk meneroka usahasama dalam industri minyak dan gas dan telah bekerjasama dalam pembinaan Highway 2000 yang menghubungkan Kingston, Jamaica dan Montego Bay. Dalam bidang sukan, Malaysia berminat untuk mendapatkan jurulatih dari Jamaica untuk beberapa buah sukan seperti bola jaring, hoki dan badminton.'